**1. A feladat a zsidó egyistenhitre vonatkozik.**

**Válaszoljon a kérdésekre a források és ismeretei segítségével!** (Elemenként 1 pont.)

**A)** „A Deuteronomium [Mózes ötödik könyve] Jahve-elképzelése is új vonásokat

mutat. Még mindig nem ő az egyedüli isten, de fölötte áll a többieknek. […] A többi

istenek is reális létezők tehát, de Jahvéhoz képest alacsonyabb rendű lények, vagy

éppenséggel démonok, gonosz szellemek: végső soron nem is igazi istenek.”

**B)** „Az i.e. IV. évezred végén beköltözött, sémi nyelvet beszélő kánaáni lakosság hite

szerint a földet isteni lények, az Élek (többes száma: Elohim) népesítik be…”

**C)** „[...] Jahve a déli törzsek viharistene, kiszorította a többi törzs isteneit, a

törzsszövetség egységét jelképező egyetlen istenné lett. […] Jahve ezek szerint nem a

világmindenség egyetlen istene, hanem csupán az izraeli törzsek szövetségének

védője, akinek létezése s e törzsek részéről való tisztelete korántsem zárja ki más

törzsek és törzsszövetségek által tisztelt istenek, elohimok vele azonos rangú

realitását.”

**D)** „Az ún. második Ézsajás […] beszédei mondják ki először a monoteizmus

tanításait a maguk teljes következetességében. Jahve az, aki a világmindenséget

teremtette, ő alkotta a sötétséget csakúgy, mint a világosságot, a rosszat nem kevésbé,

mint a jót, s őrajta kívül minden más isten csupán fából faragott bálvány, élettelen és

tehetetlen anyag. Jahve az egyetlen, aki ismeri és híveivel közli a jövendőt, ő az, aki

nem is annyira megbüntette, mint inkább szenvedésekkel próbára tette és

megtisztította népét.” *(Hahn István történész)*

**a) Mi a zsidó vallás fő forrása?** ................................................................

**b) A fenti idézetek közül melyikben található a monoteizmus meghatározása? Írja az**


**idézet betűjelét a pontozott vonalra!**............................

**c) Hol épült fel a zsidó vallás temploma? A város neve:**.....................................................

**d) Állapítsa meg a fenti idézetek helyes sorrendjét a bennük felidézett vallástörténeti**

**állomások időrendje szerint!** *A helyes sorrendet az idézetek betűjelei segítségével írja be a*

*táblázatba, kezdje a legkorábbival!*



**Megoldás**

**1. Zsidó vallás (Elemenként 1 pont, összesen 4 pont.)**

**a) Biblia vagy Ószövetség/Ótestamentum vagy Tóra vagy Mózes könyvei vagy isteni**

**kinyilatkoztatás vagy Szentírás**

**b) D)**

**c) Jeruzsálem**

**d) BCAD**